Jatiyo Sangshad

Jatiya Sangsad ( Jatiyô Sôngsôd) on Bangladeshin yksikamarinen ja 350-paikkainen parlamentti. Parlamentin jäsenistä 300 valitaan viisivuotiskaudeksi suoralla äänestyksellä alueellisista vaalipiireistä. Vaalipiirien edustajat valitsevat edustajat 50 naisille varattuun kiintiöpaikkaan siirtoäänivaalitavalla.

Vuoden 2024 parlamenttivaalit järjestettiin 7. tammikuuta 2024. Vaalit voitti awamiliittoa edustava pääministeri Sheikh Hasina, joka jatkoi viidennelle kaudelleen. Oppositio boikotoi vaaleja, joita edelsi Bangladeshin nationalistipuolueen jäsenten joukkopidätykset. Hasina syrjäytettiin vallankumouksessa vielä samana vuonna. Vuoden 2026 vaalit voitti Bangladeshin nationalistipuolue (BNP).

Parlamentti kokoontuu Jatiyo Sangshad Bhaban -parlamenttirakennuksessa maan pääkaupungissa Dhakassa.

Lähteet

Luokka:Kansalliset parlamentit
Luokka:Bangladeshin politiikka